Sentenza tal-Qorti Ġenerali tal-5 ta’ Frar 2025 – Il-Polonja vs Il-Kummissjoni
(Kawża T-1033/23) 1
(“Dritt istituzzjonali – Nuqqas ta’ eżekuzzjoni parzjali ta’ digriet tal-Qorti tal-Ġustizzja li tordna inġunzjoni provviżorja fil-kuntest ta’ rikors għal nuqqas ta’ Stat Membru li jwettaq obbligu – Pagamenti ta’ penalità – Irkupru ta’ djun permezz ta’ tpaċija – Artikolu 101(1) u Artikolu 102 tar-Regolament (UE, Euratom) 2018/1046 – Kompetenza tal-Qorti Ġenerali”)
Lingwa tal-kawża: il-Pollakk
Partijiet
Rikorrent: Ir-Repubblika tal-Polonja (rappreżentanti: B. Majczyna u S. Żyrek, aġenti)
Konvenut: Il-Kummissjoni Ewropea (rappreżentanti: P. Van Nuffel, O. Verheecke u K. Herrmann, aġenti)
Suġġett
Permezz tar-rikors tagħha bbażat fuq l-Artikolu 263 TFUE, ir-Repubblika tal-Polonja titlob l-annullament ta’ tliet deċiżjonijiet tal-Kummissjoni Ewropea, li jinsabu fiż-żewġ ittri tal-4 ta’ Awwissu 2023 u fl-ittra tad-9 ta’ Awwissu 2023, ta’ rkupru bi tpaċija tas-somom dovuti minnha fir-rigward tal-pagamenti ta’ penalità ta’ kuljum imposta mill-Viċi President tal-Qorti tal-Ġustizzja fid-digriet tas-27 ta’ Ottubru 2021, Il-Kummissjoni vs Il-Polonja (C-204/21 R, EU:C:2021:878), għall-perjodi bejn id-29 ta’ Ottubru u l-31 ta’ Diċembru 2022, bejn l-1 ta’ Jannar u t-28 ta’ Frar 2023 u bejn l-1 ta’ Marzu u l-4 ta’ Ġunju 2023, rispettivament.
Dispożittiv
Ir-rikors huwa miċħud.
Ir-Repubblika tal-Polonja hija kkundannata għall-ispejjeż.
____________
1     ĠU C, C/2023/1173, 4.12.2023.